เป็นตุ่มคล้ายกับสิว แต่คันแล้วเจ็บเวลาไปโดน แบบนี้เขาเรียกว่าอะไรค่ะ เป็นมานานแล้วแต่พึ่งออกอาการ เป็นแถว อวัยวะเพศกีบข้างใน
สวัสดีค่ะ coffee,ตุ่มแดงที่อวัยวะเพศหญิง บริเวณแคมด้านใน อาจเกิดจาก- การแพ้สัมผัสหรือระคายเคืองต่อสารเคมีต่างๆ มักมีหลายตุ่มและมีอาการคันร่วมด้วย- หูดหงอนไก่ เป็นโรคติดต่อจากการมีเพศสัมพันธ์ แต่จะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจมีอาการคันร่วมด้วยได้- เนื้องอกบริเวณอวัยวะเพศ เช่น squamous papilloma เป็นต้น มักไม่ได้ทำให้เกิดอาการอะไร แต่อาจโตขึ้นได้- ซีสต์ของช่องคลอด เช่น inclusion cyst, Gartner' duct cyst, urothelial cyst ซึ่งอาจพบเป็นมาแต่กำเนิด หรืออาจเกิดตามหลังการคลอดบุตร มักไม่ได้ทำให้มีอาการอะไรในเบื้องต้น ควรงดการใช้สิ่งต่างๆ ที่อาจทำให้เกิดการแพ้และระคายเคืองไปก่อน เช่น ไม่ควรทาแป้งหรือโลชั่นใดๆ ที่อวัยวะเพศ ไม่ใช้น้ำยาล้างอวัยวะเพศ รวมถึงงดการโกนขน งดการมีเพศสัมพันธ์ไปก่อนชั่วคราว และยังไม่ควรซื้อยาใดๆ มาทาเอง หากตุ่มไม่หายไป หรือมีตุ่มเกิดขึ้นอีกเรื่อยๆ หรือตุ่มโตขึ้น หรือมีอาการเจ็บ ปวด ก็ควรไปพบแพทย์เพื่อตรวจรักษาค่ะ